ddrg/super_eurlex huggingface dataset:
27.

Na členské štáty, ktoré sa rozhodnú zaviesť ECLI a minimálny súbor jednotných metaúdajov pre judikatúru, by sa vzťahovali tieto odporúčania: a) ECLI špecifikovaný v časti I prílohy I by sa mal uplatňovať na všetky rozhodnutia, ktoré vydajú všetky ich súdy; b) členské štáty by mali všetkým rozhodnutiam súdov, ktoré sú uverejnené na verejných webových stránkach, priradiť minimálny súbor metaúdajov uvedených v časti III prílohy I; c) členské štáty by mali určiť vnútroštátneho koordinátora pre ECLI opísaného v časti IV prílohy I; d) Súdny dvor Európskej únie by sa mal zapojiť do systému európskeho identifikátora judikatúry; e) Európska Komisia by mala vytvoriť webovú stránku ECLI, opísanú v časti V prílohy I, ako súčasť Európskeho portálu elektronickej justície; f) Európska komisia a členské štáty by mali v rámci úzkej vzájomnej spolupráce vytvoriť vzájomne prepojený vyhľadávač, ako sa uvádza v časti VI prílohy I; g) členské štáty a ich súdy by mali šíriť informácie o ECLI, webovej stránke ECLI a vyhľadávači ECLI na svojich vnútroštátnych webových stránkach a vo svojich publikáciách aj vtedy, keď sa ECLI v danom konkrétnom členskom štáte nezaviedlo; h) k využívaniu systému ECLI sa okrem členských štátov nabádajú aj kandidátske krajiny a štáty, ktoré sú zmluvnými stranami Lugánskeho dohovoru, a i) členské štáty by mali Radu každoročne informovať o pokroku v zavádzaní ECLI a metaúdajov pre judikatúru.
Závery Rady o budúcnosti justičnej spolupráce v občianskych veciach

(2019/C 419/02)

Rada zdôrazňuje význam justičnej spolupráce v občianskych veciach pre každodenný život občanov a spoločností a pripomína záväzky prijaté v rámci záverov z Tampere a Štokholmského programu. Rada zdôrazňuje, že v záujme dosiahnutia cieľov strategického programu na roky 2019 – 2024 je nevyhnutné ďalej riešiť acquis v oblasti justičnej spolupráce v občianskych veciach. Pokiaľ ide o budúce opatrenia, Rada zdôrazňuje potrebu uprednostniť účinné vykonávanie, presadzovanie, hodnotenie uplatňovania a fungovanie existujúcich nástrojov EÚ, ako aj digitalizáciu. Existujúci právny rámec EÚ by mal byť čo najjednoduchšie použiteľný. Všetky nové legislatívne iniciatívy musia byť založené na dôkazoch jasnej pridanej hodnoty a praktických potrieb občanov a podnikov. Ak sa iniciatívy zameriavajú na harmonizáciu občianskeho práva hmotného, nemali by zbytočne obmedzovať vnútroštátne právne rámce, ktoré už dobre fungujú.

2.

Rada pripomína, že s cieľom zabezpečiť súdržnosť a konzistentnosť acquis v oblasti justičnej spolupráce v občianskych veciach by sa legislatívne návrhy v oblasti občianskeho práva mali náležite koordinovať a malo by sa predchádzať roztrieštenosti, a to nielen v procese rokovaní, ale aj neskôr v procese vykonávania.
18.

Pri plnení medzinárodných záväzkov zohrávajú dôležitú úlohu členské štáty. V spolupráci so športovými organizáciami by mali presadzovať a podporovať uplatňovanie zásad dobrej správy na celoštátnej, regionálnej a miestnej úrovni, a to najmä uplatňovaním nulovej tolerancie korupcie v športe, monitorovaním uplatňovania zásad dobrej správy národným športovým hnutím v danom členskom štáte, alebo zahrnutím dobrej správy do kritérií udeľovania verejných grantov na šport.
16.

Podľa potreby investovali do usmernení pre budovanie digitálnej kapacity medzi pracovníkmi s mládežou, mládežníckymi organizáciami a organizáciami, ktoré pracujú s mládežou, a aby tieto usmernenia aj stanovovali. Digitálna práca s mládežou by sa mohla zakotviť do odborných osnov pre pracovníkov s mládežou a do odbornej prípravy dobrovoľníkov a začleniť do ďalšieho vzdelávania a odbornej prípravy pracovníkov s mládežou.
7.

Európska prokuratúra a Eurojust by mali nadviazať a udržiavať úzke vzťahy založené na vzájomnej spolupráci v rámci svojich mandátov a právomocí a na rozvoji svojich vzájomných operatívnych, administratívnych a riadiacich vzťahov, ako sú vymedzené v článku 100 nariadenia (EÚ) 2017/1939 o Európskej prokuratúre a v článku 50 nariadenia (EÚ) 2018/1727 o Eurojuste. Eurojust bude pravdepodobne zohrávať pri činnosti Európskej prokuratúry dôležitú úlohu, najmä v jej ranom štádiu. Má takisto zásadnú funkciu vo veciach, ktoré sa týkajú zúčastnených aj nezúčastnených členských štátov, ako aj v prípadoch podvodov, ktoré nepatria do rozsahu pôsobnosti Európskej prokuratúry. Obidvaja aktéri majú svoju jedinečnú rolu a miesto v priestore slobody, bezpečnosti a spravodlivosti EÚ. Rada vyzýva Eurojust, aby s Európskou prokuratúrou čo najskôr po začatí jej operatívnej činnosti nadviazal úzky vzťah. Eurojust by sa mal snažiť pomáhať Európskej prokuratúre, najmä po začatí jej činnosti, a to aj tak, že si s ňou bude vymieňať poznatky, ktoré získaval vyše 20 rokov v oblasti koordinácie a podpory zložitých cezhraničných vyšetrovaní a vzťahov so štátmi mimo EÚ. Čo najskôr by mali vzniknúť ustanovenia o vzájomnej spolupráci medzi Európskou prokuratúrou a Eurojustom.
12.

Zraniteľné skupiny a ľudia, ktorým hrozí vylúčenie, často čelia ťažkostiam na trhu práce a v spoločnosti a môžu mať osobitné potreby pri práci a v ich pracovnom živote. Najdôležitejším faktorom na riešenie týchto potrieb je zásada nediskriminácie. Začlenenie osôb so zdravotným postihnutím do trhu práce a spoločnosti ako celku je v súlade so zásadou dôstojnej práce a s ľudskými právami. Okrem toho, dlhovekosť poskytuje možnosti pre trh práce a hospodárstvo a vyžaduje si podporné opatrenia, ktoré umožnia všetkým ľuďom aktívne prispievať k spoločnosti a pracovnému životu.
5.

VYZÝVA Komisiu, aby: — v zmysle upresnení v Medziinštitucionálnej dohode o lepšej tvorbe práva vykonávala posúdenia vplyvu svojich legislatívnych a nelegislatívnych iniciatív, delegovaných aktov a vykonávacích opatrení, v súvislosti s ktorými sa očakáva, že budú mať významné hospodárske, environmentálne alebo sociálne dôsledky, a aby zabezpečila dodržiavanie všeobecného pravidla, podľa ktorého sa k všetkým iniciatívam zahrnutým do pracovného programu Komisie alebo do spoločného vyhlásenia pripája posúdenie vplyvu; — bola transparentná vo vzťahu ku kritériám používaným na stanovenie toho, či sa v súvislosti s legislatívnymi a nelegislatívnymi návrhmi Komisie očakáva, že budú mať významný vplyv, a preto by sa k nim malo pripojiť posúdenie vplyvu; — vysvetlila, prečo v posúdeniach vplyvu Komisie týkajúcich sa jej návrhov nie je možné kvantifikovať náklady a prínosy; — zabezpečila v súvislosti so všetkými relevantnými novými návrhmi lepšie posudzovanie vplyvu na klímu, ako sa stanovuje v zelenej dohode, a zároveň zabezpečila, aby ostatné vplyvy návrhov na všetky oblasti politiky boli zohľadnené rovnako; — vo svojich posúdeniach vplyvu zlepšila kvantifikáciu a kvalitatívny rozmer a aby dostatočne zvážila rôzne možnosti pre opatrenia EÚ; — zabezpečila, aby posúdenie vplyvu zaslané Rade a Európskemu parlamentu malo všetky náležitosti a vzťahovalo sa na zodpovedajúci legislatívny návrh; — z vlastnej iniciatívy alebo na základe výzvy Európskeho parlamentu alebo Rady náležite zvažovala možnosť doplnenia svojich posúdení vplyvu alebo vykonania dodatočnej analytickej práce, ktorú považuje za potrebnú, za podmienok dohodnutých v Medziinštitucionálnej dohode o lepšej tvorbe práva v prípade, ak by sa príslušný návrh počas legislatívneho procesu významne zmenil; — v rámci prípravy legislatívnych návrhov konzultovala so širokým spektrom zainteresovaných strán; — zvýšila zrozumiteľnosť a neutralitu dotazníkov používaných v konzultačnom procese počas prípravy legislatívnych návrhov a zlepšila spätnú väzbu pre konzultované zainteresované strany, pokiaľ ide o obsah aj načasovanie;
10.

DOMNIEVA SA, že: a) vzhľadom na to, že Turecko zaviedlo interný právny predpis, ktorý umožňuje automatickú výmenu informácií, a že OECD nahlásilo všetky členské štáty EÚ okrem Cypru, malo by sa mu poskytnúť viac času na vyriešenie všetkých otvorených otázok, aby mohlo automatickú výmenu informácií účinne vykonávať vo vzťahu ku všetkým členským štátom EÚ. Ak Turecko nezavedie opatrenia zamerané na účinné vykonávanie automatickej výmeny informácií vo vzťahu ku všetkým členským štátom EÚ, malo by sa v rámci nadchádzajúcej aktualizácie zaradiť do prílohy I; b) ako sa dohodlo na zasadnutí Rady ECOFIN 5. decembra 2019, rozvojové krajiny bez finančného centra, v prípade ktorých Globálne fórum znížilo ich hodnotenie v súvislosti s normou týkajúcou sa výmeny informácií na požiadanie (kritérium 1.2) a ktoré sa na vysokej politickej úrovni zaviazali k tomu, že Globálne fórum požiadajú o doplnkové preskúmanie do 18 mesiacov, by sa mali až do získania takého nového hodnotenia naďalej uvádzať v prílohe II; c) rozvojovým krajinám bez finančného centra, ktoré pri plnení svojich záväzkov dosiahli dostatočný pokrok, by sa na splnenie kritéria 1.3 malo tiež poskytnúť viac času, ako sa uvádza v prílohe II. Ak tieto jurisdikcie nepodpísali mnohostranný dohovor OECD o vzájomnej administratívnej pomoci v znení neskorších zmien (ďalej len „MAC“ – Multilateral Convention on Mutual Administrative Assistance) v lehote, ktorá sa stanovuje v prílohe II, pri ďalšej aktualizácii sa začlenia do prílohy I. Okrem toho, tieto jurisdikcie by po podpísaní MAC mali na vysokej politickej úrovni predložiť harmonogram týkajúci sa jeho ratifikácie, ktorý má skupina pre kódex správania schváliť. Ak jurisdikcie neratifikujú MAC najneskôr do termínu, ktorý sa uvádza v prílohe II, pri nadchádzajúcej aktualizácii sa začlenia do prílohy I; d) pri monitorovaní plnenia záväzkov, ktoré jurisdikcie prijali s cieľom zmeniť alebo zrušiť svoje škodlivé daňové režimy (kritérium 2.1), by sa mali zohľadniť procedurálne oneskorenia spôsobené Fórom OECD o škodlivých daňových praktikách;
C 91/4

Oznámenie určené osobám, na ktoré sa vzťahujú reštriktívne opatrenia ustanovené v rozhodnutí Rady 2011/172/SZBP zmenenom rozhodnutím Rady (SZBP) 2020/418 a v nariadení Rady (EÚ) č. 270/2011 vykonávanom vykonávacím nariadením Rady (EÚ) 2020/416 o reštriktívnych opatreniach s ohľadom na situáciu v Egypte

(2020/C 91/03)

Osoby uvedené v prílohe k rozhodnutiu Rady 2011/172/SZBP (1) a v prílohe I k nariadeniu Rady (EÚ) č. 270/2011 (2) o reštriktívnych opatreniach s ohľadom na situáciu v Egypte sa upozorňujú na túto skutočnosť:

Rada Európskej únie rozhodla, že osoby uvedené v predmetných prílohách by mali byť naďalej zaradené do zoznamu osôb, subjektov a orgánov, na ktoré sa vzťahujú reštriktívne opatrenia ustanovené v rozhodnutí Rady 2011/172/SZBP a v nariadení Rady (EÚ) č. 270/2011.

Dotknuté osoby sa upozorňujú na možnosť podať príslušným orgánom daného členského štátu alebo štátov, ako sa uvádzajú na webových stránkach v prílohe II k nariadeniu Rady (EÚ) č. 270/2011, žiadosť o získanie povolenia použiť zmrazené finančné prostriedky na základné potreby alebo osobitné platby (pozri článok 4 nariadenia).

Dotknuté osoby môžu podať Rade žiadosť o opätovné posúdenie rozhodnutia zaradiť ich do uvedených zoznamov spolu s podpornou dokumentáciou. Takéto žiadosti by sa mali predložiť do 1. novembra 2020 na túto adresu:

Council of the European Union General Secretariat RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

Dotknuté osoby sa tiež upozorňujú na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a v článku 263 štvrtom a šiestom odseku Zmluvy o fungovaní Európskej únie.

(1) Ú. v. EÚ L 76, 22.3.2011, s. 63.

(2) Ú. v. EÚ L 76, 22.3.2011, s. 4.
1.

Držiteľ povolenia na využívanie ťažobných pozemkov zaplatí do Štátnej pokladnice za každý rok fázy vyhľadávania a prieskumu (počítaný ako 12 po sebe nasledujúcich mesiacov) za práva na využívanie ťažobných pozemkov v oblasti stanovenej v § 1 ods. 1 tento poplatok: a) …PLN (suma) (slovom:…zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov; b) …PLN (suma) (slovom:…zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov; c) … PLN (suma) (slovom: … zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov; d) … PLN (suma) (slovom: … zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov; e) … PLN (suma) (slovom: … zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov, s výhradou ustanovení odseku 2.
1.

Držiteľ povolenia na využívanie ťažobných pozemkov zaplatí do Štátnej pokladnice za každý rok fázy vyhľadávania a prieskumu (počítaný ako 12 po sebe nasledujúcich mesiacov) za práva na využívanie ťažobných pozemkov v oblasti stanovenej v § 1 ods. 1 tento poplatok: a) … PLN (suma) (slovom: … zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov; b) … PLN (suma) (slovom: … zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov; c) … PLN (suma) (slovom: … zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov; d) … PLN (suma) (slovom: … zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov; e) … PLN (suma) (slovom: … zlotých) za … (vypíšte slovom radovú číslovku) rok využívania ťažobných pozemkov počítaný od začiatku vykonávania zmluvy do 30 dní od začiatku daného roka využívania ťažobných pozemkov, s výhradou ustanovení odseku 2.
9.

Starší ľudia sú cennou súčasťou spoločnosti, a preto by sa mali účinne zapájať do jej života v plnom rozsahu, žiť dôstojne a čo najnezávislejšie, a to vrátane osôb so zdravotným postihnutím. Demografické trendy vrátane rýchlo starnúceho obyvateľstva a dlhšej strednej dĺžky života znamenajú, že v Európe sa zvýši potreba podpory zdravia a pohody, dlhodobej starostlivosti, ako aj tlak na systémy zdravotnej starostlivosti a dôchodkového zabezpečenia. Táto výzva by sa mala vnímať ako príležitosť na rozvoj nových služieb, nových pracovných miest a nových foriem spolupráce, ako aj na sociálny rozvoj. Dostupné technológie sociálneho zabezpečenia a digitalizácia môžu pomôcť pri riešení týchto výziev.
11.

UZNÁVA význam dátového hospodárstva ako kľúčového nástroja, ktorý umožňuje Európe prosperovať v digitálnom veku, a ZDÔRAZŇUJE výzvy vyplývajúce z výrazného nárastu objemu dostupných údajov, najmä v dôsledku pripojených zariadení. ZDÔRAZŇUJE, že európske dátové hospodárstvo by sa malo rozvíjať tak, aby stredobodom pozornosti bol človek, v súlade so spoločnými hodnotami EÚ, ľudskými právami a základnými slobodami, na základe záujmov európskych občanov a podnikov a v súlade s právami na súkromie a ochranu údajov, právom hospodárskej súťaže a právami duševného vlastníctva. ZDÔRAZŇUJE, že jednotlivci, zamestnanci a podniky v Európe by si mali zachovať kontrolu nad svojimi údajmi na základe bezpečnej dátovej infraštruktúry a odolných, dôveryhodných hodnotových reťazcov, pričom by sa mala zachovať zásada otvorenosti EÚ voči tretím krajinám. Malo by to posilniť autonómnosť Európy a urobiť z nej to najlepšie miesto vo svete na zdieľanie, ochranu, uchovávanie a používanie údajov.
—

Mapping on access to sport for people with disabilities: a report to the European Commission (Mapovanie prístupu osôb so zdravotným postihnutím k športu: správa Európskej komisii), ECORYS, 2018,
Tematická oblasť: Kultúrny rozmer udržateľného rozvoja Pracovné metódy: OMK a akčný plán* Odôvodnenie: Rada vo svojom uznesení o kultúrnom rozmere udržateľného rozvoja potvrdzuje svoj záväzok vykonávať Agendu 2030 a súhlasí s tým, že zintenzívni úsilie tým, že začne proces, ktorý povedie k vypracovaniu akčného plánu pre kultúrny rozmer udržateľného rozvoja na úrovni EÚ. Európska komisia bola vyzvaná, aby v koordinácii s členskými štátmi vypracovala tento akčný plán a začlenila ho do vykonávacej stratégie EÚ pre Agendu 2030. V rámci tohto procesu sa má podľa uznesenia urýchlene zriadiť pracovná skupina pre otvorenú metódu koordinácie v oblasti kultúrneho rozmeru udržateľného rozvoja. Cieľové výsledky: Činnosťou na úrovni EÚ zameranou na podporu, koordináciu alebo dopĺňanie politík a opatrení členských štátov v oblasti kultúry sa maximalizuje ich príspevok k udržateľnému rozvoju. Začlenením akčného plánu do vykonávacej stratégie EÚ pre Agendu 2030 by sa dosiahla lepšia súdržnosť politík a uvoľnil by sa plný potenciál kultúry z hľadiska udržateľnosti. * Dátum dokončenia akčného plánu závisí od zdrojov dostupných na úrovni Komisie na vykonávanie pracovného plánu pre kultúru na roky 2019 – 2022; nemalo by to však mať vplyv na jeho začlenenie do vykonávacej stratégie EÚ pre Agendu 2030.“
14.

začlenenie riadenia rizík do vzdelávania, a to do odbornej prípravy, ako aj do celoživotného vzdelávania, je nevyhnutné na zabezpečenie toho, aby boli komunity informované o rizikách a aby sa viac zapájali do opatrení na ochranu a zachovanie kultúrneho dedičstva;
C 183/1

Na tieto informácie sa upozorňujú: AL NASSER, Abdelkarim Hussein Mohamed, AL-YACOUB, Ibrahim Salih Mohammed, BOUYERI, Mohammed, IZZ-AL-DIN, Hasan, MOHAMMED, Khalid Shaikh, SHAHLAI Abdul Reza, SHAKURI Ali Gholam, KOMUNISTICKÁ STRANA FILIPÍN vrátane NOVEJ ĽUDOVEJ ARMÁDY (NPA), Vojenské krídlo organizácie Hizballáh, EJÉRCITO DE LIBERACIÓN NACIONAL, ĽUDOVÝ FRONT ZA OSLOBODENIE PALESTÍNY (PFLP), ĽUDOVÝ FRONT ZA OSLOBODENIE PALESTÍNY – HLAVNÉ VELITEĽSTVO, „DEVRIMCI HALK KURTULUȘ PARTISI CEPHESI“ – „DHKP/C“, „SENDERO LUMINOSO“ – „SL“ („Shining Path“, „Svetlý chodník“) a „TEYRBAZEN AZADIYA KURDISTAN“ – „TAK“ – osoby a skupiny zaradené na zoznam osôb, skupín a subjektov, na ktoré sa vzťahujú články 2, 3 a 4 spoločnej pozície Rady 2001/931/SZBP o uplatňovaní špecifických opatrení na boj s terorizmom a nariadenie Rady (ES) č. 2580/2001 o určitých obmedzujúcich opatreniach zameraných proti určitým osobám a subjektom s cieľom boja proti terorizmu [pozri prílohy k rozhodnutiu Rady (SZBP) 2020/20 a vykonávaciemu nariadeniu Rady (EÚ) 2020/19]

(2020/C 183/01)

Tieto informácie sú určené uvedeným osobám a skupinám, ktoré boli zaradené na zoznam v rozhodnutí Rady (SZBP) 2020/20 (1) a vo vykonávacom nariadení Rady (EÚ) 2020/19 (2).

Nariadením Rady (ES) č. 2580/2001 (3) sa ustanovuje zmrazenie všetkých finančných prostriedkov, ostatných finančných aktív a hospodárskych zdrojov, ktoré patria dotknutým osobám a skupinám, a zákaz priameho či nepriameho sprístupňovania akýchkoľvek finančných prostriedkov, ostatných finančných aktív a hospodárskych zdrojov týmto osobám.

Rada získala nové informácie relevantné pre zaradenie týchto osôb a skupín do uvedeného zoznamu. Rada má po zvážení týchto informácií v úmysle príslušným spôsobom zmeniť odôvodnenia.

Dotknuté osoby a skupiny môžu požiadať o zamýšľané odôvodnenia Rady, v ktorých sa uvádzajú dôvody ich ponechania na uvedenom zozname, na tejto adrese:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

Túto žiadosť by mali predložiť do 10. júna 2020.

Dotknuté osoby a skupiny môžu kedykoľvek zaslať Rade na uvedenú adresu žiadosť o opätovné zváženie rozhodnutia zaradiť ich do uvedeného zoznamu alebo ich na tomto zozname ponechať, a to spolu so všetkými sprievodnými dokladmi. Takéto žiadosti sa po doručení posúdia. V tejto súvislosti sa dotknuté osoby a skupiny upozorňujú na pravidelnú revíziu tohto zoznamu, ktorú vykonáva Rada podľa článku 1 ods. 6 spoločnej pozície 2001/931/SZBP (4).

Dotknuté osoby a skupiny sa upozorňujú na možnosť predložiť príslušným orgánom členského štátu alebo štátov uvedeným v prílohe k nariadeniu žiadosť, aby im vydali povolenie použiť zmrazené finančné prostriedky na základné potreby alebo osobitné platby v súlade s článkom 5 ods. 2 uvedeného nariadenia.

(1) Ú. v. EÚ L 8 I , 14.1.2020, s. 5.

(2) Ú. v. EÚ L 8 I, 14.1.2020, s. 1.

(3) Ú. v. ES L 344, 28.12.2001, s. 70.

(4) Ú. v. ES L 344, 28.12.2001, s. 93.
C 140/1

Oznámenie určené osobe, na ktorú sa vzťahujú reštriktívne opatrenia ustanovené v rozhodnutí Rady 2013/798/SZBP vykonávanom vykonávacím rozhodnutím Rady (SZBP) 2020/584 a v nariadení Rady (EÚ) č. 224/2014 vykonávanom vykonávacím nariadením Rady (EÚ) 2020/582 o reštriktívnych opatreniach vzhľadom na situáciu v Stredoafrickej republike

(2020/C 140/01)

Nasledujúce informácie sú určené osobe, ktorá sa uvádza v prílohe k rozhodnutiu Rady 2013/798/SZBP (1) vykonávanému vykonávacím rozhodnutím Rady (SZBP) 2020/584 (2) a v prílohe I k nariadeniu Rady (EÚ) č. 224/2014 (3) vykonávanému vykonávacím nariadením Rady (EÚ) 2020/582 (4) o reštriktívnych opatreniach vzhľadom na situáciu v Stredoafrickej republike.

Sankčný výbor zriadený na základe rezolúcie Bezpečnostnej rady OSN č. 2127 (2013) doplnil 20. apríla 2020 informácie týkajúce sa jednej osoby na zozname osôb a subjektov, na ktoré sa vzťahujú reštriktívne opatrenia v súlade s bodmi 20 a 21 písm. a) rezolúcie č. 2399 (2018).

Dotknutá osoba môže výboru OSN zriadenému podľa rezolúcie č. 2127 (2013) kedykoľvek predložiť žiadosť o prehodnotenie rozhodnutia, ktorým bola zaradená do uvedeného zoznamu OSN, spolu so všetkou podpornou dokumentáciou. Takáto žiadosť by sa mala zaslať na adresu:

Focal Point for De-listing Security Council Subsidiary Organs Branch Room DC2 0853B United Nations New York, N.Y. 10017 UNITED STATES OF AMERICA Tel. +1 9173679448 Fax +1 2129631300 E-mail: delisting@un.org

Ďalšie informácie sa nachádzajú na adrese: https://www.un.org/securitycouncil/sanctions/delisting/delisting-requests

Rada Európskej únie v nadväznosti na rozhodnutie OSN stanovila, že osoba označená OSN by sa mala zaradiť do zoznamov osôb a subjektov, na ktoré sa vzťahujú reštriktívne opatrenia ustanovené v rozhodnutí 2013/798/SZBP a nariadení (EÚ) č. 224/2014. Dôvody zaradenia dotknutej osoby do zoznamov sa uvádzajú v príslušných záznamoch v prílohe k rozhodnutiu Rady a v prílohe I k nariadeniu Rady.

Dotknutá osoba sa upozorňuje na možnosť podať príslušným orgánom daného členského štátu alebo štátov, ako sa uvádza na webových stránkach v prílohe II k nariadeniu (EÚ) č. 224/2014, žiadosť o získanie povolenia použiť zmrazené finančné prostriedky na základné potreby alebo osobitné platby (pozri článok 7 nariadenia).

Dotknutá osoba môže Rade predložiť spolu s požadovanou podpornou dokumentáciou žiadosť o prehodnotenie rozhodnutia zaradiť ju na uvedené zoznamy. Každú takúto žiadosť je potrebné zaslať na túto adresu:

Council of the European Union General Secretariat RELEX.1.C Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail: sanctions@consilium.europa.eu

Dotknutá osoba sa tiež upozorňuje na možnosť napadnúť rozhodnutie Rady na Všeobecnom súde Európskej únie v súlade s podmienkami ustanovenými v článku 275 druhom odseku a v článku 263 štvrtom a šiestom odseku Zmluvy o fungovaní Európskej únie.

(1) Ú. v. EÚ L 352, 24.12.2013, s. 51.

(2) Ú. v. EÚ L 137, 29.4.2020, s. 5.

(3) Ú. v. EÚ L 70, 11.3.2014, s. 1.

(4) Ú. v. EÚ L 137, 29.4.2020, s. 1.